3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจ

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วย 122 วิลล่า โดยมี 29 วิลล่า พร้อมสวนที่เป็นส่วนตัว 24 วิลล่าพร้อมจากุชชี่ และ
  69 วิลล่าพร้อมสระว่ายน้ำส่วนตัว นอกจากนี้ บันยัน ทรี สปา ซึ่งตั้งอยู่ในบริเวณรีสอร์ท
  ยังให้บริการนวดแบบต่าง ๆ รวมถึงทรีทเม้นท์เพื่อเรือนร่าง และความงามแบบครบวงจรอีกด้วย
  บันยัน ทรี ภูเก็ตเริ่มเปิดดำเนินการในเดือนพฤษภาคม ปี พ.ศ. 2538
  ภายใต้การบริหารงานของบริษัท บันยัน ทรี โฮเท็ล แอนด์ รีสอร์ท จำกัด โดยขณะนี้ วิลล่า
  พร้อมสระน้ำแบบสปา จำนวน 14 วิลล่า ได้ก่อสร้างแล้วเสร็จในเดือนธันวาคม 2544
  และเปิดให้บริการแล้วตั้งแต่เดือนมกราคม 2545

โรงแรมดุสิต ลากูน่า รีสอร์ท

  โรงแรมดุสิต ลากูน่า รีสอร์ท เปิดดำเนินการเป็นโรงแรมแรกในลากูน่า ภูเก็ต
  ในเดือนพฤศจิกายน พ.ศ. 2530 ประกอบด้วยห้องพัก และห้องสวีทติดชายทะเล จำนวน 224
  ห้อง บริหารงานโดย บริษัท ดุสิต โฮเท็ล แอนด์ รีสอร์ท จำกัด
  เพื่อเป็นการเพิ่มสิ่งอำนวยความสะดวก และการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังสนา สปา ภายใต้การบริหารงานของบริษัท บันยัน ทรี สปา จำกัด
  โดยได้เริ่มเปิดดำเนินการภายในบริเวณชั้นล่างของโรงแรมดุสิต ลากูน่า รีสอร์ท
  เมื่อเดือนธันวาคม 2542

โรงแรมลากูน่า บีช รีสอร์ท

โรงแรมลากูน่า บีช รีสอร์ท เสนอห้องพักระดับหรูจำนวน 252 ห้องทั้งแบบซูพรีเรีย และ แบบสวีท
โรงแรมฯ เริ่มเปิดให้บริการครั้งแรกในเดือนพฤศจิกายน 2534
ภายใต้การบริหารงานของกลุ่มแปซิฟิค ไอส์แลนด์ คลับ
แต่ต่อมาได้บริหารงานโดยเจ้าของโรงแรมเองในปี 2537 และเดือนกันยายน 2544 นี้
โรงแรมได้เริ่มเปิดให้บริการสปา ภายใต้ชื่ออังสนา สปา บริเวณติดกับโรงแรม ลากูน่า บีช รีสอร์ท

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปีพ.ศ. 2535
  โดยมีบริการห้องพัก ห้องสวีท และวิลล่า รวมทั้งหมด 327 ห้อง และได้ขยายจำนวนห้องพักเป็น
  343 ห้อง รวมทั้งห้องพักสวีท ทั้งนี้ โรงแรมเชอราตัน แกรนด์ ลากูน่า ภูเก็ต ยังเป็นสมาชิกของ
  เชอราตัน ลักชัวรี คอลเลคชั่น (Sheraton Luxury Collection)
  ซึ่งมีสมาชิกในเครือโรงแรมเชอราตัน ทั้งหมด 45 แห่งทั่วโลก นอกจากนี้ อังสนา สปา
  ยังได้เปิดให้บริการ ณ ภายในบริเวณโรงแรมแห่งนี้ด้วยเช่นกัน

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต ประกอบด้วย อพาร์ทเมนท์สวีท แบบหนึ่งและสองห้องนอน
  โดยทุกห้องสามารถมองเห็น ทะเลสาบ สระว่ายน้ำ หรือ สนามกอล์ฟ เริ่มเปิดดำเนินการในปี
  พ.ศ. 2536 ภายใต้การบริหารงานของ บริษัท บันยัน ทรี โฮเท็ล แอนด์ รีสอร์ท จำกัด
  ห้องพักในโรงแรมนี้ ได้จำหน่ายให้แก่บุคคลทั่วไป และ บริษัทฯ ไม่ได้เป็นเจ้าของโรงแรมแล้ว

สิ่งอำนวยความสะดวกอื่น ๆ ในลากูน่า ภูเก็ต

  สนามกอล์ฟ บันยัน ทรี

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่มลากูน่า
  ภูเก็ต และบุคคลทั่วไป ตั้งแต่เดือนสิงหาคม พ.ศ. 2535 ภายใต้การบริหารงานของบริษัท บันยัน
  ทรี กอล์ฟ คลับ จำกัด

  เควสท์ ลากูน่า ภูเก็ต แอดแวนเจอร์

  เควสท์ ลากูน่า ภูเก็ต แอดแวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการ สื่อสารที่มีประสิทธิภาพ นอกจากนี้ เควส์ท ยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควสท์ ลากูน่า ภูเก็ต แอดแวนเจอร์ เริ่มดำเนินการเมื่อปี
  2537 ภายใต้การบริหารงานของบริษัท ลากูน่า รีสอร์ท แอนด์ โฮเท็ล จำกัด (มหาชน)

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อย จำนวน 59 ร้านค้า บนเนื้อที่
  10 ไร่ภายในลากูน่า ภูเก็ต คาแนล วิลเลจ เปิดดำเนินการอย่างเป็นทางการเมื่อเดือนมกราคม
  พ.ศ. 2537 และบริหารงานโดยบริษัท ลากูน่า รีสอร์ท แอนด์ โฮเท็ล จำกัด (มหาชน)

  บันยัน ทรี แกลเลอรี่

  ร้านค้าปลีก เน้นการจำหน่ายสินค้าศิลปหัตถกรรมท้องถิ่น บันยัน ทรี แกลเลอรี่ มีสาขารวมทั้งหมด
  15 แห่ง โดย 11 แห่ง ตั้งอยู่ในแต่ละโรงแรมในลากูน่า ภูเก็ต และในศูนย์การค้า คาแนล
  วิลเลจ นอกจากนั้น ยังมีสาขาอีก 3 สาขาที่โรงแรม เดอะ เวสทิน บันยันทรี กรุงเทพ
  และอีกหนึ่งสาขาที่โรงแรมพันวาบุรี

  อลามันดา เวเคชั่น คลับ

  อลามันดา เวเคชั่น คลับ เปิดดำเนินงานในปี พ.ศ. 2541
  ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิ์ในการพักผ่อนประจำปี อย่างน้อย 1
  สัปดาห์ ณ รีสอร์ท ดังต่อไปนี้ โรงแรมอั0ลลามันดา ลากูน่า ภูเก็ต โรงแรมเชอราตัน แกรนด์
  ลากูน่า ภูเก็ต โรงแรมอังสนา บินทาน นอกจากนี้ สมาชิกยังมีสิทธิ์ได้เข้าพักในอีก 3,500
  รีสอร์ทในอีก 90 ประเทศทั่วโลกซึ่งอยู่ภายใต้การจัดการของบริษัท รีสอร์ท คอนโดมิเนียม
  อินเตอร์เนชั่นแนล (อาร์ ซี ไอ)

  ลากูน่า พร็อพเพอร์ตี้ เซลล์

  ลากูน่า พร็อพเพอร์ตี้ เซลล์ ดำเนินธุรกิจขายอาคารห้องชุด (Condominium)
  ในโรงแรมอั0ลลามันดา วิลล่า 2 ห้องนอนพร้อมสระว่ายน้ำที่โรงแรมบันยัน ทรี
  ที่ดินในโครงการลากูน่า โฮม และโครงการ บ้านพักพร้อมที่ดินบนสนามกอล์ฟ โครงการลากูน่า
  โฮม โครงการการแบ่งขายที่ดินเพื่อการสร้างที่อยู่อาศัย 74 แปลง ติดกับสนามกอล์ฟ บันยัน ทรี
  โดยที่ดินจำนวน 20 แปลง
  ได้มีการจัดสรรไว้สำหรับจำหน่ายเป็นแบบบ้านพักพร้อมที่ดินบนสนามกอล์ฟ
  ซึ่งเป็นแพคเกจที่เรียกว่า “ซื้อบ้านพร้อมที่ดิน” โดยได้เปิดตัวไปแล้วเมื่อช่วงระหว่างปี 2544
  สำหรับนักลงทุนที่ซื้ออาคารห้องชุด มีทางเลือกที่จะได้รับผลตอบแทนโดยการที่เข้าร่วมกับ
  โครงการบริหารจัดการของโรงแรมในการให้แขกเช่าเพื่อพักอาศัย

  บริษัท ลากูน่า เซอร์วิส จำกัด

  บริษัทฯ ดำเนินการให้บริการแก่โรงแรมในกลุ่มลากูน่า ภูเก็ต โดยมิได้หวังกำไร มีบริการที่สำคัญ
  ๆ ได้แก่ การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การดูแลส่วนทางเดิน บริการจัดสถานที่สำหรับจัดงาน (Marquee)
  สถานีจ่ายน้ำมัน รวมถึงการทำการตลาดร่วมให้กลุ่มโรงแรมของลากูน่า ภูเก็ตทั้งหมด ในปี 2544
  บริษัท ฯ ได้ริเริ่มก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของลากูน่า ภูเก็ต

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด (“TRL”)
  ซึ่งบริหารโรงแรมระดับหรูหลายแห่งในภูมิภาคเอเซียแปซิฟิค การลงทุนในโรงแรม
  และรีสอร์ทของลากูน่าในต่างประเทศ มีรายละเอียดดังนี้

  บันยัน ทรี มัลดีฟ วาบินฟารู ในหมู่เกาะมัลดีฟ

  โรงแรมบันยัน ทรี มัลดีฟ เป็นโรงแรมระดับ 5 ดาว
  ตั้งอยู่บนเกาะที่ได้รับสัมปทานจากรัฐบาลประเทศมัลดีฟ โรงแรมตั้งอยู่กลางมหาสมุทรอินเดีย
  โดยการเดินทางไปยังเกาะดังกล่าว ใช้เวลาเพียง 20 นาทีโดยเรือเร็ว จากสนามบินเมืองเมล์
  แขกที่มาพัก จะเพลิดเพลินกับห้องพักแบบหรูหรา 48 หลัง แบบติดชายหาดหรือบ้านพักพร้อมสวน
  ซึ่งทั้งสองแบบ จะมีบริเวณพักผ่อน และสวนส่วนตัว

  โรงแรมมัลดีฟ อังสนา รีสอร์ท แอนด์ สปา

  โรงแรมมัลดีฟ อังสนา รีสอร์ท แอนด์ สปา ตั้งอยู่บนเกาะอิฮูรู บริเวณเมืองนอร์ท เมลล์ อะโทล
  การเดินทางไปยังโรงแรมใช้เวลาเพียง 20 นาที โดยเรือเร็ว จากสนามบิน

  บริษัท ทรอปิคอล รีสอร์ท จำกัด ได้ซื้อโรงแรมนี้เมื่อเดือนกันยายน 2543 ที่ผ่านมา
  และได้เริ่มดำเนินการจากสภาพเดิมตั้งแต่เดือนกันยายน 2543 จนถึง พฤษภาคม 2544 และ
  ได้ปิดทำการปรับปรุงเมื่อเดือนมิถุนายนที่ผ่านมา โรงแรมได้เริ่มให้บริการอีกครั้งเมื่อตุลาคม
  2544 โดยให้บริการห้องพักแบบวิลล่าติดชายหาดแบบหรูหรา จำนวน 45 ห้อง
  ที่ตกแต่งด้วยหลังคามุงจาก พร้อมสวนส่วนตัว รวมทั้ง ทางเดินสู่ชายหาด

  อังสนา รีสอร์ท แอนด์ สปา เมืองแคร์นส์ ประเทศออสเตรเลีย

  ในอดีต รีสอร์ทแห่งนี้ เป็นที่รู้จักโดยทั่วไปในนาม “อัญมณีแห่งแนวปะการัง” (Jewel of the
  Reef) หลังจากบริษัท ทรอ-ปิคอล รีสอร์ท จำกัด ได้ซื้อรีสอร์ทแห่งนี้
  และได้เข้ามาบริหารในปีพ.ศ. 2537 ได้เปลี่ยนชื่อรีสอร์ทแห่งนี้เป็น อัลลามันดา ปาล์ม โคฟ
  และ อังสนา รีสอร์ท แอนด์ สปา ตามลำดับ ปัจจุบัน รีสอร์ทริมหาดแห่งนี้
  ได้ให้บริการห้องพักแบบสวีท พร้อมสิ่งอำนวยความสะดวกต่าง ๆ เช่น สปา สระว่ายน้ำ
  ห้องอาหาร บาร์ ร้านค้า สวนหย่อม ที่จอดรถ เป็นต้น

  บันยัน ทรี บินทาน ประเทศอินโดนีเซีย

  โครงการบันยัน ทรี บินทาน ประกอบด้วย อพาร์ตเมนท์ระดับหรู สนามกอล์ฟ 18 หลุม
  และสโมสร ซึ่งได้รับการออกแบบโดยนักกอล์ฟระดับโลกชาวออสเตรเลีย ชื่อ เกรก นอร์แมน
  นอกจากนี้ ทรอปิคอล บินทาน ยังได้ลงทุนในการพัฒนาที่ดินอีกแห่งหนึ่งบนเกาะบินทาน
  เพื่อสร้างบันยัน ทรี บินทาน รีสอร์ท และ คอนโดมิเนียมสำหรับขาย “อังสนา รีสอร์ท แอนด์
  สปา บินทาน”

  โรงแรมบันยัน ทรี บินทาน ตั้งอยู่บนเกาะตันจง เซดด์
  ซึ่งเป็นหาดส่วนตัวห่างไปทางเหนือของเกาะบินทาน ประเทศอินโดนีเซีย
  การเดินทางไปยังโรงแรม ใช้เวลาเพียง 45 นาที จากประเทศสิงคโปร์ โดยเรือใบเร็ว
  และเดินทางต่อด้วยรถยนต์อีก 10 นาที โรงแรมบันยัน ทรี บินทาน มีห้องพักแบบวิลล่าระดับหรู
  จำนวน 72 ห้อง พร้อมสนามเทนนิส 2 สนาม สระว่ายน้ำ 2 สระ และศูนย์การประชุม
  และสัมมนา รวมทั้งห้องอาหาร จำนวน 3 ห้อง และ ให้บริการสปา เช่นกัน

  อังสนา รีสอร์ท แอนด์ สปา บินทาน

  อังสนา รีสอร์ท แอนด์ สปา บินทาน ได้เริ่มเปิดดำเนินการอย่างเป็นทางการเมื่อวันที่ 1
  มิถุนายน 2543 โดยตั้งอยู่ติดกับโรงแรมบันยัน ทรี บินทาน รีสอร์ทแห่งนี้ ประกอบด้วย ห้องพัก
  จำนวน 135 ห้อง รวมห้องพักแบบสวีท สระว่ายน้ำ สนามเทนนิส จำนวน 2 สนาม
  และศูนย์การประชุมที่รองรับผู้เข้าประชุมได้ถึง 100 คน ห้องอาหาร จำนวน 3 ห้อง
  และให้บริการสปา

  บันยัน ทรี รีสอร์ท ที่ประเทศเซย์เชลล์

  บริษัท ทรอปิคอล รีสอร์ท จำกัด ได้ลงทุนซื้อที่ดินขนาด 1,167,658 ตารางเมตร
  บริเวณหาดอินเทนแดนซ์ บีช บนเกาะ Mahe ที่ประเทศเซย์เชลล์ เมื่อต้นปี 2544 โดยบริษัทฯ
  จะพัฒนาที่ดินดังกล่าวให้เป็นรีสอร์ทแบบผสมผสาน เช่นเดียวกับที่ลากูน่า ภูเก็ต โดยจะมีโรงแรม
  ทั้งหมด 3 โรงแรม พร้อมห้องพักจำนวน 540 ห้อง หรือห้องพักแบบวิลล่า ทั้งนี้
  การก่อสร้างห้องพักแบบวิลล่า จำนวน 32 ห้อง จะแล้วเสร็จภายในปี 2545
  เพื่อเปิดให้บริการในเฟส 1

  3.2 การตลาดและการแข่งขัน

  3.2.1 แผนการตลาด

  การทบทวนแผนการขาย และแผนการตลาด

  โรงแรมทั้งห้าในลากูน่า ภูเก็ต จะต้องจัดเตรียมแผนการขายและการตลาด
  ซึ่งเป็นส่วนหนึ่งของการรายงานงบประมาณประจำปี โดยรูปแบบและรายละเอียดของแผนงาน
  จะแตกต่างกันตามแต่ละโรงแรม อย่างไรก็ตาม ในแผนการขาย
  และแผนการตลาดของทุกโรงแรม จะต้องแสดงสรุปผลการดำเนินงาน รายได้ที่คาดว่าจะได้รับ
  และสถิติต่าง ๆ ที่แสดงตัวเลขในแต่ละเดือน
  และเปรียบเทียบตัวเลขกับเดือนเดียวกันของปีที่ผ่านมา รวมทั้ง การวิเคราะห์การตลาด
  แยกตามประเภทของตลาด การสรุปผลการทำงานของแต่ละโรงแรมจะมีรายละเอียดดังต่อไปนี้

-   ทุกโรงแรม จะต้องรายงานผลการดำเนินงานในปี 2544
    และแผนงานสำหรับการเติบโตอย่างต่อเนื่องทางธุรกิจของปี 2545

-   บริษัทฯ ได้รับผลกระทบทางด้านลบจากการที่อัตราการเข้าพักลดลง
    โดยมีแนวโน้มที่จะต่อเนื่องไปตลอดทั้งปี โดยเฉพาะช่วงนอกฤดูกาลท่องเที่ยว
    ซึ่งเกิดขึ้นก่อนเกิดเหตุการณ์เมื่อวันที่ 11 กันยายน 2544 อย่างไรก็ตาม การลดลงครั้งนี้
    ได้รับการชดเชยจากการเพิ่มอัตราค่าห้องพักโดยเฉลี่ยร้อยละ 20 ในทุกโรงแรมของลากูน่า
    ภูเก็ต ดังนั้น การลดลงของอัตราการเข้าพักที่รุนแรง ในขณะที่อัตราค่าห้องพักเพิ่มขึ้น
    ไม่ใช่เหตุการณ์บังเอิญ แต่เป็นเพราะ บริษัทฯ ได้ร่วมมือกับแต่ละโรงแรม เพื่อให้มั่นใจว่า
    แผนการขาย และการตลาด มีประสิทธิภาพมากสูงสุด

-   งบประมาณการปี 2545 ทั้งหมด จัดทำขึ้น ณ อัตราแลกเปลี่ยนอยู่ที่ระดับ 45 บาท ต่อ 1
    ดอลลาร์สหรัฐ

-   รายรับจากค่าห้องพักประมาณร้อยละ 80 จัดเก็บในรูปของเงินสกุลหลัก

-   มีเพียงสามส่วนของตลาด (ตามภูมิประเทศ)เท่านั้น คือ ประเทศไทย ประเทศออสเตรเลีย
    และประเทศญี่ปุ่น ที่ยังไม่ได้จัดเก็บเป็นเงินสกุลหลัก

-   บริษัทฯ วางแผนที่จะเปลี่ยนแปลงสัญญาซื้อขายกับประเทศออสเตรเลีย ให้เป็นเงินสกุลหลักในปี
    2544 แต่ด้วยสถาน-การณ์ที่ไม่เอื้ออำนวย ทำให้บริษัทฯ ยังไม่สามารถดำเนินการได้
    และคาดว่า ทั้งสามประเทศ จะยังใช้เงินสกุลบาทต่อไป

-   โรงแรมเชอราตัน แกรนด์ ลากูน่า ภูเก็ต และโรงแรมดุสิต ลากูน่า รีสอร์ท
    ได้ปรับปรุงห้องพักในส่วนที่เหลือเรียบร้อยแล้วในปี 2544 ส่วน โรงแรมลากูน่า บีช รีสอร์ท
    ยังเหลือห้องพักอีก 60 ห้องที่จะต้องปรับปรุง อย่างไรก็ตาม บริษัทฯ
    กำลังอยู่ในระหว่างตัดสินใจที่จะคงสภาพเดิมไว้
    เพื่อใช้เป็นทางเลือกสำหรับห้องพักที่ราคาย่อมเยา
    โดยจะรอจนกว่าสถานการณ์ทางการตลาดดีขึ้น

-   ทั้งโรงแรมเชอราตัน แกรนด์ ลากูน่า ภูเก็ต และโรงแรมดุสิต ลากูน่า รีสอร์ท
    ได้รับผลกระทบจากความพยายามที่จะลดส่วนของตลาดในผู้ประกอบการค้าส่งแบบ Wholesale
    แต่เน้นตลาดการท่องเที่ยวแบบเดี่ยว (FIT) แทน ดังนั้น
    แผนการตลาดของทั้งสองโรงแรมสำหรับปี 2545 จะกลับไปเน้นที่ตลาด Wholesale
    และผู้ประกอบการด้านการท่องเที่ยว ให้เป็นธุรกิจหลักของบริษัทฯ โดยมี ตลาด MICE
    เป็นตลาดรองในช่วงนอกฤดูกาลท่องเที่ยว

-   เนื่องจากความสำเร็จของแผนการตลาด สำหรับช่วงนอกฤดูกาลท่องเที่ยว ที่เรียกว่า
    “Laguna Plus” แผนดังกล่าวนี้จะถูกนำกลับมาใช้อีกครั้งหนึ่งในปี 2545 โครงการนี้
    จะเป็นการร่วมมือกันของทุกโรงแรม และกำกับดูแลโดยฝ่ายขายของแต่ละโรงแรม

-   งบประมาณด้านแผนการตลาดร่วมในกลุ่มโรงแรมของบริษัทฯ
    จะเป็นการพิจารณาร่วมกันระหว่างฝ่ายขายของแต่ละโรงแรม กับพนักงานฝ่ายขาย
    และการตลาด เพื่อส่งเสริมให้ลากูน่า ภูเก็ต เป็นจุดหมายสำหรับการท่องเที่ยว

-   บริษัทฯ พบอุปสรรคเรื่อง ราคาห้องพัก ที่ปรากฏอย่างต่อเนื่อง
    โดยมีการแจ้งอัตราส่วนลดค่าห้องพักของโรงแรมผ่านทางอินเตอร์เน็ต
    ซึ่งเป็นราคาที่ลดต่ำกว่าราคาที่ได้แจ้งไว้ใน Web site ของบริษัทฯ เอง ขณะนี้
    ฝ่ายการตลาด ได้พยายามติดตามข่าวอย่างต่อเนื่อง
    และจัดทำรายงานแจ้งให้แก่ทางโรงแรมทราบเป็นรายเดือน โดยส่วนใหญ่ ผู้ไม่ปฎิบัติตามสัญญา
    มักจะเป็นผู้ประกอบการด้านการท่องเที่ยวในประเทศเอง
    โดยลดราคาค่าห้องพักให้ต่ำกว่าราคาจริง ซึ่งตามความเป็นจริงแล้ว เป็นการทำผิดข้อตกลง
    แต่อย่างไรก็ตาม เพื่อรักษาสภาพตลาดไว้ บริษัทฯ จึงต้องทำเป็นไม่สนใจต่อเหตุการณ์นี้
    บริษัทฯ จะพยายามหาหนทางที่จะทำความตกลงร่วมกับผู้ประกอบการดังกล่าว

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบมาเป็นกลุ่ม

-   กลุ่มจัดประชุม สัมมนา และนิทรรศการ

-   กลุ่มรัฐบาลและสถานทูต

-   กลุ่มบริษัท สายการบินที่มีการจัดโปรแกรมท่องเที่ยว

  กลยุทธ์ทางด้านการขาย และการตลาด

-   สร้างและจัดการฐานข้อมูลของลูกค้าอย่างเป็นระบบ

-   พัฒนาในเรื่องการจัดทำแผ่นพิมพ์โฆษณา โบรชัวร์ และสื่อพิมพ์ ให้มีคุณภาพสูงขึ้น

-   มีการพัฒนาการตลาด และการขายด้วยระบบอิเลคโทรนิค เช่น เวบไซด์ อีเมล์ ซีดีรอม
    เป็นต้น

-   มีการเข้าร่วมงานแสดงสินค้าที่เกี่ยวกับธุรกิจโรงแรม และการท่องเที่ยว เช่น ATF
    ในเดือนมกราคม, PATA และ ITB ในเดือนมีนาคม EIBTM ในเดือนพฤษภาคม IT&CMA
    ในเดือนตุลาคม และ WTM ในเดือนพฤศจิกายน

-   จัดทำไดเรคเมล์สำหรับตลาดประชุมสัมมนา นิทรรศการ

-   มีการติดต่อกลุ่มลูกค้าต่าง ๆ ทั้งภายในและนอกประเทศ เช่น กลุ่มลูกค้าจำพวกบริษัท ห้างร้าน
    ในตลาดหลัก เช่น กรุงเทพฯ ฮ่องกง สิงคโปร์ ไต้หวัน และญี่ปุ่น

-   มีการเยี่ยมเยือนกลุ่มลูกค้าประเภทตัวแทนการท่องเที่ยวหลักในภูมิภาคต่าง ๆ ในอังกฤษ
    เยอรมัน สวิสเซอร์แลนด์ ฝรั่งเศส อิตาลี และสแกนดิเนเวีย

-   สร้างชื่อ และภาพพจน์ของโครงการโดยผ่านโฆษณาในสื่อสิ่งพิมพ์
    ประเภทนิตยสารเกี่ยวกับการท่องเที่ยว และพักผ่อนหย่อนใจในภูมิภาคเอเซียแปซิฟิค

-   มีการเชิญกลุ่มศึกษาดูงาน เพื่อให้ลูกค้ารู้จัก และได้ใช้บริการจากโรงแรมของกลุ่มลากูน่า
    ภูเก็ต อีกทั้งยังเป็นการกระชับความสัมพันธ์ โดยมีการเชิญตัวแทนการท่องเที่ยว
    หรือลูกค้าจากยุโรป เอเชีย และอเมริกาเหนือ
    รวมทั้งบริษัทที่รับจัดการประชุมสัมมนาในกรุงเทพมหานคร

-   สร้างสรรค์สื่อโฆษณาที่มีประสิทธิภาพ เพื่อการพัฒนากลุ่มตลาดเป้าหมายหลัก

-   สร้างสื่อสัมพันธ์ที่ดี และใกล้ชิดกับส่วนรัฐบาล และองค์กรต่าง ๆ

-   มีเทคนิคในการบริหารการตลาดแบบใหม่ เช่น ระบบในการวิเคราะห์ข้อมูลลูกค้า
    เพื่อให้เข้าใจพฤติกรรม ความรู้ของลูกค้าในตัวสินค้า และเครือข่ายของการตลาด

-   ทำงานร่วมมือใกล้ชิดกับการท่องเที่ยวแห่งประเทศไทย การบินไทย
    สมาคมส่งเสริมการประชุมนานาชาติ สมาคมโรงแรม และสมาคมการท่องเที่ยวต่าง ๆ
    ทั้งในประเทศ และต่างประเทศ

-   ให้ความสำคัญของการประชาสัมพันธ์อย่างมาก

-   เป็นสมาชิก และเข้าร่วมการจัดกิจกรรมในโปรแกรมต่าง ๆของทั้งสายการบิน
    และบัตรเครดิตชั้นนำของโลก

-   มีการจัดทำแพคเกจช่วงฤดูร้อนราคาพิเศษในช่วงนอกฤดูกาลท่องเที่ยว

-   มีการร่วมมืออย่างใกล้ชิดกับสายการบินที่บินมายังจังหวัดภูเก็ต
    โดยจัดทำแพ็คเกจพิเศษเพื่อการส่งเสริมการขาย

-   มีการจัดงานไตรกีฬา ร่วมกับ การบินไทย เพื่อถ่ายทอดไปยังผู้ชมนับล้านคนในตลาดเป้าหมาย
    ทำให้เป็นที่รู้จักมากยิ่งขึ้น

-   
-   
-   
-   
-   

-   
-   
-   
-   

-   
-   

-   
-   
-   
-   
-   
-   

-   
-   
-   
-   
-   
-   

  ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือลากูน่า ภูเก็ต
  เป็นนักท่องเที่ยวเพื่อการพักผ่อนเป็นหลัก
  และส่วนมากจะสำรองห้องพักโดยผ่านบริษัทตัวแทนการท่องเที่ยวต่าง ๆ ทั้งในและต่างประเทศ
  ซึ่งทางโรงแรมจะทำสัญญาเป็นรายปีกับตัวแทนการท่องเที่ยวดังกล่าว
  เพื่อให้ตัวแทนดังกล่าวนี้ทำการประชาสัมพันธ์ และขายห้องพักให้แก่ลูกค้า อย่างไรก็ตาม
  มีลูกค้าจำนวนมากเริ่มที่จะจองห้องพักโดยจองตรงผ่านมายังเครือข่ายการสำรองห้องพักของโรงแรมที่อยู่ในเครือ
  ซึ่งเปิดดำเนินการอยู่ทั่วโลก และในโอกาสอันใกล้นี้
  ลูกค้าจะสามารถสำรองห้องพักผ่านทางอินเตอร์เน็ตได้อีกทางหนึ่ง

  นอกจากนั้น โครงการลากูน่า ภูเก็ต ยังเป็นที่ยอมรับของตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  หรือจัดนิทรรศการ โดยที่ผู้ประสานงานจะติดต่อโดยตรงกับทางโรงแรมฯ

  แหล่งที่มาของการสำรองห้องพัก

-   ตัวแทน และผู้ประกอบการท่องเที่ยวภายในประเทศ 10%

-   ตัวแทน และผู้ประกอบการค้าส่งการท่องเที่ยวภายในประเทศ 15%

-   ตัวแทน และผู้ประกอบการค้าส่งการท่องเที่ยวระหว่างประเทศ 45%

-   สายการบิน 20%

-   บริษัท ห้างร้าน และหน่วยงานราชการ 5%

-   การสำรองที่พักโดยตรง 3%

-   ตัวแทนการท่องเที่ยวต่างประเทศ 2%

  ประเภทของลูกค้า

-   เพื่อการพักผ่อน และสันทนาการ 85%

-   เพื่อการประชุมสัมมนา และการฝึกอบรม 15%

  ที่มาของลูกค้าตามภูมิประเทศ

  ตลาดหลักของโรงแรมในเครือลากูน่า ภูเก็ต มีดังนี้

  ตลาดเอเชียเหนือ

-   ญี่ปุ่น 18%

-   ฮ่องกง 8%

-   เกาหลี 8%

-   ไต้หวัน 4%

  ตลาดเอเชียตะวันออกเฉียงใต้

-   ไทย 12%

-   สิงคโปร์ 6%

-   มาเลเซีย 2%

  ตลาดเอเชียอื่น ๆ 3%

  ตลาดยุโรป

-   สหราชอาณาจักร 8%

-   สวิสเซอร์แลนด์ 6%

-   เยอรมัน 8%

-   อิตาลี 2%

-   ฝรั่งเศส 1%

  ตลาดออสเตรเลีย / นิวซีแลนด์ 6%

  ตลาดอเมริกา / แคนาดา 5%

ตารางด้านล่างนี้ จะแสดงสัญชาติของนักท่องเที่ยวส่วนใหญ่ที่เดินทางมายังจังหวัดภูเก็ต

  สถิติของการท่องเที่ยวแห่งประเทศไทย : จำนวนนักท่องเที่ยวที่เข้ามาท่องเที่ยวยังภูเก็ต
  ในช่วงเดือนมกราคม – กันยายน 2544

  ------------------------ ------------------------ ---------------------
  สัญชาติ                    รวม                      %

  ไทย                      712,324                  25

  ไต้หวัน                    321,412                  12

  อังกฤษ                    185,495                  7

  เยอรมัน                   159,342                  6

  สวีเดน                    132,154                  5

  ญี่ปุ่น                      118,971                  4

  มาเลเซีย                  92,130                   3

  อิตาลี                     84,631                   3

  ออสเตรเลีย                82,441                   3
  ------------------------ ------------------------ ---------------------

  ความแตกต่างระหว่างนักท่องเที่ยวที่เดินทางมาภูเก็ต กับแขกที่เดินทางมาจากที่ต่าง ๆ
  ที่มาพักที่ลากูน่า ภูเก็ต สะท้อนถึงสภาพตลาดโดยรวมของลากูน่า ภูเก็ตว่า บรรดาโรงแรมระดับ
  5 ดาว สามารถดึงดูดนักท่องเที่ยวได้เป็นอย่างดี

ภาพรวมในอดีต

ตารางต่อไปนี้ จะแสดงตัวเลขทางสถิติ ของโรงแรมในลากูน่า ภูเก็ต ในช่วงระยะ 5 ปี ที่ผ่านมา

ลากูน่า ภูเก็ต 

  ------------------------- ----------- ----------- ----------- ----------- ----------- -----------
  (* พันบาท)                 สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31
                            ธันวาคม 2539 ธันวาคม 2540 ธันวาคม 2541 ธันวาคม 2542 ธันวาคม 2543 ธันวาคม 2544

  อัตราการเข้าพัก (%)          72          71          81          75          79          69

  ราคาห้องพักโดยเฉลี่ย          3,162       3,506       4,159       4,801       5,811       6,972

  รายได้จากห้องพัก*            678,513     750,373     1,007,643   1,099,115   1,413,317   1,514,935

  รายได้จากค่าอาหาร           450,301     490,051     709,389     678,736     778,704     729,040
  และเครื่องดื่ม*                                                                           

  รายได้รวม*                 1,246,631   1,302,477   1,835,370   1,938,169   2,328,378   2,375,774

  กำไรขั้นต้นจากการดำเนินงาน*   529,090     546,854     934,357     981,131     1,240,601   1,273,730

  กำไรขั้นต้นจากการดำเนินงาน    42          42          51          51          53          54
  (%)                                                                                   
  ------------------------- ----------- ----------- ----------- ----------- ----------- -----------

  สถานการณ์ท่องเที่ยวในจังหวัดภูเก็ต

  สถานการณ์การท่องเที่ยวในจังหวัดภูเก็ต
  สามารถดูได้จากความแตกต่างของภาพรวมทางการตลาดของจังหวัดภูเก็ตเองกับคู่แข่งทางการค้าของลากูน่า
  ภูเก็ต

  สถิติโรงแรมที่ให้บริการ และความต้องการที่พักในจังหวัดภูเก็ตของการท่องเที่ยวแห่งประเทศไทย

  ----------------- ----------- ----------- ----------- ----------- ----------- -----------
                    2538        2539        2540        2541        2542        2543

  ผู้มาเยือน                                                                       

  จำนวนผู้มาเยือน (คน) 2,031,730   2,005,485   2,401,631   2,660,420   3,083,208   3,459,573

  อัตราการเติบโต %    11.0        (1.2)       4.8         10.8        15.9        12.21

  อุตสาหกรรม                                                                     

  จำนวนห้องพัก                                                                    

  จำนวนห้องพัก        18,454      18,902      18,959      17,952      20,150      19,574

  จำนวนคืน           6,754,164   6,899,230   6,938,994   6,570,432   7,374,900   7,164,084

  การเติบโต          375,220     145,066     39,764      (368,562)   804,468     210,816

  อัตราการเติบโต %    6.0         2.2         0.6         (5.3)       12.2        (2.9)

  ความต้องการห้องพัก                                                               

  จำนวนคืน           4,172,772   3,805,615   3,747,057   3,868,013   4,675,687   4,809,966

  การเติบโต          738,107     (367,157)   (58,559)    120,957     807,673     134,279

  อัตราการเติบโต %    11.7        (8.8)       (1.5)       3.2         20.9        2.9

                                                                                

  จำนวนการใช้ห้องพัก   61.95       55.16       54.00       58.87       63.40       67.14
  (%)                                                                           
  ----------------- ----------- ----------- ----------- ----------- ----------- -----------

  แหล่งที่มา: การท่องเที่ยวแห่งประเทศไทย ภาค 4

  ฝ่ายสถิติ การท่องเที่ยวแห่งประเทศไทย

  สภาวะการณ์ท่องเที่ยวในจังหวัดภูเก็ต ยังมีแนวโน้มการเติบโตของจำนวนยอดนักท่องเที่ยว
  แม้ว่ายอดสถิติโดยรวมของเกาะภูเก็ตจะสัมพันธ์ไม่มากนักกับตลาดเฉพาะของลากูน่า ภูเก็ต
  การท่องเที่ยวแห่งประเทศไทย
  ได้พิจารณาปรับลดประเภทของนักท่องเที่ยวจากเดิมซึ่งคาดการณ์ไว้ในทางดี
  ซึ่งสนับสนุนแผนส่งเสริมการท่องเที่ยวเพื่อดึงดูดรายได้จากต่างประเทศ ทั้งนี้
  การปรับปรุงสนามบิน และสาธารณูปโภคขั้นพื้นฐาน รวมทั้ง ถนนสายต่างๆ ในจังหวัดภูเก็ต
  จะอำนวยความสะดวกให้นักท่องเที่ยวเดินทางมายังจังหวัดภูเก็ตเพิ่มมากขึ้น และลากูน่า ภูเก็ต
  ได้เปิดสำนักงานต้อนรับไว้ที่สนามบิน เพื่อเป็นศูนย์ให้การต้อนรับแก่แขกที่มาพักของลากูน่า ภูเก็ต
  ซึ่งจะค่อย ๆ เพิ่มความสำคัญขึ้น

+---------------------------+----------------+------------+-----------+
| สถิต                       |                |            |           |
| ิจากการท่องเที่ยวแห่งประเทศไทย |                |            |           |
| : นักท่องเที่ยวในจังหวัดภูเก็ต    |                |            |           |
+---------------------------+----------------+------------+-----------+
| ประเภทของข้อมูล             | มกราคม -       | กันยายน     | %แตกต่าง   |
+---------------------------+----------------+------------+-----------+
|                           | 2544           | 2543       |           |
+---------------------------+----------------+------------+-----------+
| ผู้มาเยือน (Visitors)        | 1,946,807      | 1,782,413  | 9.22      |
+---------------------------+----------------+------------+-----------+
| ชาวไทย                    | 535,351        | 479,068    | 11.75     |
+---------------------------+----------------+------------+-----------+
| ชาวต่างประเทศ              | 1,411,456      | 1,303,345  | 8.29      |
+---------------------------+----------------+------------+-----------+
| นักท่องเที่ยว (Tourists)      | 1,880743       | 1,719,800  | 9.36      |
+---------------------------+----------------+------------+-----------+
| ชาวไทย                    | 503,928        | 449,157    | 12.19     |
+---------------------------+----------------+------------+-----------+
| ชาวต่างประเทศ              | 1,376,815      | 1,270,643  | 8.36      |
+---------------------------+----------------+------------+-----------+
| นักท่องเที่ยวเพื่อการศึกษา       | 66,064         | 62,613     | 5.51      |
| (Excursionists)           |                |            |           |
+---------------------------+----------------+------------+-----------+
| ชาวไทย                    | 31,423         | 29,911     | 5.05      |
+---------------------------+----------------+------------+-----------+
| ชาวต่างประเทศ              | 34,614         | 32,702     | 5.93      |
+---------------------------+----------------+------------+-----------+
| จำนวนวันที่พัก โดยเฉลี่ย (วัน)   | 5.07           | 4.93       | -         |
+---------------------------+----------------+------------+-----------+
| ชาวไทย                    | 4.13           | 3.99       | -         |
+---------------------------+----------------+------------+-----------+
| ชาวต่างประเทศ              | 5.41           | 5.26       | -         |
+---------------------------+----------------+------------+-----------+
| ค่าใช้จ่ายโดยเฉลี่ย            |                |            |           |
| (บาท/คน/วัน)               |                |            |           |
+---------------------------+----------------+------------+-----------+
| ผู้มาเยือน                   | 3,477.10       | 3,409.25   | 1.99      |
+---------------------------+----------------+------------+-----------+
| ชาวไทย                    | 2,350.12       | 2,348.46   | 0.07      |
+---------------------------+----------------+------------+-----------+
| ชาวต่างประเทศ              | 3,904.56       | 3,799.18   | 2.77      |
+---------------------------+----------------+------------+-----------+
| นักท่องเที่ยว                 | 3,548.01       | 3,481.05   | 1.92      |
+---------------------------+----------------+------------+-----------+
| ชาวไทย                    | 2,428.20       | 2,431.88   | -0.15     |
+---------------------------+----------------+------------+-----------+
| ชาวต่างประเทศ              | 3,957.87       | 3,851.91   | 2.75      |
+---------------------------+----------------+------------+-----------+
| นักท่องเที่ยวเพื่อการศึกษา       | 1,458.75       | 1,579.21   | -7.63     |
| (Excursionists)           |                |            |           |
+---------------------------+----------------+------------+-----------+
| ชาวไทย                    | 1,097.91       | 1,095.93   | 0.18      |
+---------------------------+----------------+------------+-----------+
| ชาวต่างประเทศ              | 1,786.05       | 1,750.04   | 2.06      |
+---------------------------+----------------+------------+-----------+
| รายได้ (ล้านบาท)            |                |            |           |
+---------------------------+----------------+------------+-----------+
| ผู้มาเยือน                   | 34,630.50      | 30,192.81  | 14.70     |
+---------------------------+----------------+------------+-----------+
| ชาวไทย                    | 5,088.11       | 4,391.04   | 15.87     |
+---------------------------+----------------+------------+-----------+
| ชาวต่างประเทศ              | 29,542.39      | 25,801.77  | 14.50     |
+---------------------------+----------------+------------+-----------+
| ประเภทห้องพัก               |                |            |           |
+---------------------------+----------------+------------+-----------+
| สถานที่พัก                   | 510            | 344        | 48.26     |
+---------------------------+----------------+------------+-----------+
| จำนวนห้องพัก                | 26,759         | 20,158     | 32.75     |
+---------------------------+----------------+------------+-----------+
| อัตราการเข้าพักโดยเฉลี่ย (%)   | 60.19          | 63.72      | -3.53     |
+---------------------------+----------------+------------+-----------+
| จำนวนวันที่พัก โดยเฉลี่ย (วัน)   | 3.67           | 3.31       | 0.36      |
+---------------------------+----------------+------------+-----------+
| จำนวนนักท่องเที่ยวที่มาถึง       | 1,589,451      | 1,431,815  | 11.01     |
+---------------------------+----------------+------------+-----------+
| ชาวไทย                    | 347,581        | 308,234    | 12.77     |
+---------------------------+----------------+------------+-----------+
| ชาวต่างประเทศ              | 1,241,870      | 1,123,581  | 10.53     |
+---------------------------+----------------+------------+-----------+

  จังหวัดภูเก็ต กำลังประสบปัญหาสำคัญเกี่ยวกับการลดจำนวนเที่ยวบินตรงมายังภูเก็ต ซึ่งบริษัทฯ
  คาดว่า จะเป็นการลดเที่ยวบินเพียงชั่วคราว อย่างไรก็ตาม บริษัทฯ
  เตรียมพร้อมสำหรับการเปลี่ยนแปลงอุตสาหกรรมการบินทั่วโลก ซึ่งต่อมา
  อาจส่งผลกระทบต่อบริษัทฯ แต่เท่าที่ผ่านมา บริษัทฯ ยังเชื่อว่า จังหวัดภูเก็ต
  ยังคงมีอนาคตสดใสต่อไป

  ถึงแม้ว่า อำนาจของส่วนจัดการระดับจังหวัด หรือที่เรียกว่า องค์การบริหารส่วนจังหวัด
  จะมีอำนาจในการจัดเก็บภาษีท้องถิ่น รวมทั้งการเจรจาต่างๆ เกี่ยวกับการจัดเก็บภาษี
  การจัดเก็บภาษีเหล่านี้ ทำให้ตัวแทนท่องเที่ยวเกิดการตื่นตัวเป็นอย่างมาก เนื่องจาก สัญญาต่าง
  ๆ ที่บริษัทฯ ทำกับตัวแทนท่องเที่ยวต่าง ๆ ได้ตกลงเกี่ยวกับการจัดเก็บภาษีท้องถิ่นไว้แล้ว
  อย่างไรก็ตาม บริษัทฯ จะต้องดำเนินการกับปัญหานี้อย่างระมัดระวัง ทั้งนี้ บริษัทฯ
  ได้ให้ความสนับสนุนองค์กรท้องถิ่น เพื่อให้มั่นใจได้ว่า ภาษีเหล่านี้
  ได้รับการจัดการเพื่อธุรกิจการท่องเที่ยวอย่างถูกต้อง

  นอกจากนี้ รัฐบาล ยังต้องการให้จังหวัดภูเก็ตเป็นศูนย์กลางเทคโนโลยีด้านข้อมูล หรือ
  “Cyberport” โดยล่าสุด คาดว่า
  ศูนย์การประชุมของจังหวัดจะถูกพิจารณาจัดตั้งบริเวณหาดไม้ขาว แต่อย่างไรก็ตาม
  ก็ยังไม่ใช่สถานที่ที่เป็นที่แน่นอน

  การแข่งขัน

  ข้อถกเถียงต่าง ๆ เกี่ยวกับ กิจกรรมโรงแรม
  การแบ่งส่วนการตลาดยังคงเกิดขึ้นอย่างกว้างขวาง โดยเฉพาะ การเปิดตัวของโรงแรม เจ
  ดับบลิว แมริออท ซึ่งได้เปิดให้บริการแล้วเมื่อปลายปี 2544 ส่วนการก่อสร้างโรงแรม Trisara
  ยังคงล่าช้าอยู่ ถึงแม้ว่า จะเริ่มการก่อสร้างขึ้นมาอีกครั้ง อย่างไรก็ตาม คาดว่า
  การก่อสร้างน่าจะแล้วเสร็จอีกภายใน 12 เดือนข้างหน้านี้

  ส่วนโรงแรม โฟว์ ซีซัน และโรงแรมอินเตอร์คอนติเน็นทัล
  ยังคงเป็นคู่แข่งที่กำลังดำเนินการเจรจาต่อรองเรื่องที่ดินอยู่ รวมทั้ง สถานที่ก่อสร้างโรงแรม
  เพนนินซูล่า ก็มิได้มีความเคลื่อนไหวใด ๆ เท่าที่ทราบก่อนหน้านี้ว่า
  อยู่ในระหว่างเจรจาการซื้อขายโดยกลุ่มแชงการีล่า

  ส่วนห้องพักระดับสามดาว ยังคงมีการแข่งขันอยู่ โดยมีห้องพักเปิดใหม่เป็นจำนวนมาก
  (มีห้องพักประมาณ 1,700 ห้องในช่วงปี 2544) ทั้งที่เป็นการเพิ่มเติมห้องพักที่มีอยู่แล้ว
  และที่สร้างใหม่ ซึ่งส่วนใหญ่ตั้งอยู่บริเวณด้านใต้ของหาดป่าตอง ทั้งนี้
  การเพิ่มห้องพักในตลาดโรงแรม ส่งผลต่อการรับรู้โดยภาพรวมของจังหวัดภูเก็ต

  กลยุทธ์ด้านราคา

  กลุ่มโรงแรมในลากูน่า ภูเก็ต ยังคงร่วมมือกันในด้านกำหนดราคา
  มีการหารือกันอย่างจริงจังระหว่างกลุ่มโรงแรมเอง ในเรื่องอัตราค่าห้องที่จะเป็นผลดีกับกลุ่ม
  แต่ผลของการหารือเรื่องราคา จะยังถูกกำหนดใช้ในอัตราเดิม ซึ่งกลุ่มโรงแรมของลากูน่า
  ภูเก็ตยังคงสามารถปรับอัตราค่าห้องพักโดยรวมให้สูงเพิ่มขึ้นในตลาดได้ สถานการณ์ในช่วง 5
  ปีที่ผ่านมามีดังนี้

ลากูน่า ภูเก็ต

+------------------------+------+------+------+------+------+------+
|                        | 2539 | 2540 | 2541 | 2542 | 2543 | 2544 |
+------------------------+------+------+------+------+------+------+
| อัตราค่าห้องพักโดยเฉลี่ย     | 3    | 3    | 4    | 4    | 5    | 6    |
| (บาท)                  | ,162 | ,506 | ,159 | ,801 | ,811 | ,972 |
+------------------------+------+------+------+------+------+------+
| อัตราแลกเปลี่ยนรายปี       | 25   | 31   | 41   | 38   | 41   | 45   |
|                        |      |      |      |      |      |      |
| (บาทต่อดอลล่าร์สหรัฐฯ)     |      |      |      |      |      |      |
+------------------------+------+------+------+------+------+------+
| ดอลล่าร์สหรัฐฯ            | 127  | 113  | 101  | 126  | 133  | 155  |
| หรืออัตร                 |      |      |      |      |      |      |
| าแลกเปลี่ยนอื่นที่มีอัตราสูงกว่า |      |      |      |      |      |      |
|                        |      |      |      |      |      |      |
| (High Street Price)    |      |      |      |      |      |      |
+------------------------+------+------+------+------+------+------+

  ตารางด้านล่าง จะแสดงรายละเอียดเกี่ยวกับอัตราการเปลี่ยนแปลงราคาค่าห้องพักในอดีต
  ของโรงแรมในลากูน่า ภูเก็ต โดยมีรายละเอียดดังนี้

[TABLE]

*LYE = งบการเงินล่าสุด บวกประมาณการ

  **ADR = อัตราค่าห้องพักโดยเฉลี่ย

-   
-   
-   
-   

  ภาพรวมใน 3 ปี

  ในช่วงฤดูกาลท่องเที่ยวที่กำลังจะถึงนี้ (ธันวาคม 2544 ถึง มีนาคม 2545)
  จะเป็นช่วงเวลาสำคัญของลากูน่า ภูเก็ต บริษัทฯ
  ได้แสดงความกังวลเกี่ยวกับการลดลงของอัตราการเข้าพัก ซึ่งถึงแม้ว่า ยังไม่มีการยืนยัน
  แต่บริษัทฯ ก็พิจารณาว่ายังมีความเสี่ยง จนกว่า ธุรกิจของบริษัทฯ
  จะมีความมั่นคงจากสถานการณ์ต่าง ๆ ยิ่งขึ้น บริษัทฯ คาดว่า รายรับของบริษัทฯ ในปี 2545
  จะอยู่ในระดับเดียวกับในช่วงปี 2544 และคาดว่า สถานการณ์ทางธุรกิจจะปรับตัวดีขึ้นในปี 2546

  ในอนาคต ด้วยข้อจำกัดของคู่แข่งทางการตลาดของลากูน่า ภูเก็ต บริษัทฯ จึงคาดว่า
  ผลการดำเนินงานของบริษัทฯ จะยังคงดีต่อเนื่องไปอีก 3 ปี

  ประเทศไทย ยังคงเป็นประเทศที่คุ้มค่าต่อการลงทุน และบริษัทฯ หวังว่า
  ผลการดำเนินงานจะอยู่ในระดับที่น่าพอใจทันทีที่สถานการณ์โลกกลับสู่สภาวะปกติ

  สิทธิ หรือข้อจำกัดในการประกอบธุรกิจ

  1. สิทธิพิเศษจากการส่งเสริมการลงทุน - ไม่มี-

  2. สิทธิพิเศษอื่น - ไม่มี-

  3. ข้อจำกัดในการประกอบธุรกิจ - ไม่มี-

------------------------------------------------------